title: 2007/546/ЕО: Решение на Съвета от 22 март 2007 година относно подписването и временното прилагане на протокол към Споразумението за партньорство и сътрудничество (СПС) между Европейските общности и техните държави-членки, от една страна, и Република Молдова, от друга страна, за да се вземе предвид присъединяването на Република България и Румъния към СПС

text:
               3.8.2007

               BG

               Официален вестник на Европейския съюз

               L 202/19

         РЕШЕНИЕ НА СЪВЕТА
   от 22 март 2007 година
   относно подписването и временното прилагане на протокол към Споразумението за партньорство и сътрудничество (СПС) между Европейските общности и техните държави-членки, от една страна, и Република Молдова, от друга страна, за да се вземе предвид присъединяването на Република България и Румъния към СПС
   (2007/546/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 44, параграф 2, член 47, параграф 2, последно изречение, както и член 55, член 57, параграф 2, член 71, член 80, параграф 2, членове 93, 94, 133 и 181а във връзка с член 300, параграф 2, първа алинея, второ изречение и параграф 3, първа алинея от него,
   като взе предвид Договора за присъединяване на Република България и Румъния, и по-специално член 4, параграф 3 от него,
   като взе предвид Акта за присъединяване на България и Румъния, и по-специално член 6, параграф 2 от него,
   като взе предвид предложението на Комисията,
   като има предвид, че:

               (1)

               На 23 октомври 2006 г. Съветът упълномощи Комисията от името на Общността и нейните държави-членки да договори с Република Молдова протокол към Споразумението за партньорство и сътрудничество между Европейските общности и техните държави-членки и Република Молдова (1), за да се вземе предвид присъединяването на Република България и Румъния към Европейския съюз.

               (2)

               В зависимост от евентуалното му сключване на по-късна дата протоколът, парафиран на 22 февруари 2007 г., следва да бъде подписан от името на Европейските общности и техните държави-членки.

               (3)

               Протоколът следва да се прилага временно, считано от 1 януари 2007 г., като се изчака приключването на съответните процедури за официалното му сключване,

         РЕШИ:
   Член 1
   Председателят на Съвета се упълномощава с настоящото да посочи лицето(лицата), оправомощено(и) да подпише(ат) от името на Европейските общности и техните държави-членки протокола към Споразумението за партньорство и сътрудничество (СПС) между Европейските общности и техните държави-членки, от една страна, и Република Молдова, от друга страна, за да се вземе предвид присъединяването на Република България и Румъния, който подлежи на евентуално сключване на по-късен етап.
   Текстът на протокола е приложен към настоящото решение.
   Член 2
   До момента на влизането му в сила протоколът следва да се прилага временно от 1 януари 2007 г.

      Съставено в Брюксел на 22 март 2007 година.

            За Съвета

            Председател

         W. TIEFENSEE

      (1)  ОВ L 181, 24.6.1998 г., стр. 3.
    ---documentbreak---

               3.8.2007

               BG

               Официален вестник на Европейския съюз

               L 202/21

         ПРОТОКОЛ
   към Споразумението за партньорство и сътрудничество (СПС) между Европейските общности и техните държави-членки, от една страна, и Република Молдова, от друга страна, относно присъединяването на Република България и Румъния към СПС
   КРАЛСТВО БЕЛГИЯ,
   РЕПУБЛИКА БЪЛГАРИЯ,
   ЧЕШКАТА РЕПУБЛИКА,
   КРАЛСТВО ДАНИЯ,
   ФЕДЕРАЛНА РЕПУБЛИКА ГЕРМАНИЯ,
   РЕПУБЛИКА ЕСТОНИЯ,
   РЕПУБЛИКА ГЪРЦИЯ,
   КРАЛСТВО ИСПАНИЯ,
   ФРЕНСКАТА РЕПУБЛИКА,
   ИРЛАНДИЯ,
   ИТАЛИАНСКАТА РЕПУБЛИКА,
   РЕПУБЛИКА КИПЪР,
   РЕПУБЛИКА ЛАТВИЯ,
   РЕПУБЛИКА ЛИТВА,
   ВЕЛИКОТО ХЕРЦОГСТВО ЛЮКСЕМБУРГ,
   РЕПУБЛИКА УНГАРИЯ,
   РЕПУБЛИКА МАЛТА,
   КРАЛСТВО НИДЕРЛАНДИЯ,
   РЕПУБЛИКА АВСТРИЯ,
   РЕПУБЛИКА ПОЛША,
   ПОРТУГАЛСКАТА РЕПУБЛИКА,
   РУМЪНИЯ,
   РЕПУБЛИКА СЛОВЕНИЯ,
   СЛОВАШКАТА РЕПУБЛИКА,
   РЕПУБЛИКА ФИНЛАНДИЯ,
   КРАЛСТВО ШВЕЦИЯ,
   ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
   наричани по-долу „държавите-членки“, представлявани от Съвета на Европейския съюз,
   ЕВРОПЕЙСКАТА ОБЩНОСТ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ,
   наричани по-долу „Общностите“, представлявани от Съвета на Европейския съюз и Европейската комисия,
   от една страна, и
   РЕПУБЛИКА МОЛДОВА,
   от друга страна,
   наричани по-долу „страните“ за целите на настоящия протокол,
   КАТО ВЗЕХА ПРЕДВИД разпоредбите на Договора между Кралство Белгия, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия (държави-членки на Европейския съюз) и Република България и Румъния относно присъединяването на Република България и Румъния към Европейския съюз, който бе подписан в Люксембург на 25 април 2005 г. и ще влезе в сила на 1 януари 2007 г.,
   ПРЕДВИД новото положение в отношенията между Република Молдова и Европейския съюз, произтичащо от присъединяването на две нови държави-членки към ЕС, което открива възможности и води до предизвикателства за сътрудничеството между Република Молдова и Европейския съюз,
   КАТО ВЗЕХА ПРЕДВИД желанието на страните да осигурят постигането и изпълнението на целите и принципите на СПС,
   СЕ СПОРАЗУМЯХА ЗА СЛЕДНОТО:
   Член 1
   Република България и Румъния следва да бъдат страни по споразумението за партньорство и сътрудничество, което установява партньорство между Европейските общности и техните държави-членки, от една страна, и Република Молдова, от друга страна, подписно в Брюксел на 28 ноември 1994 г. и влязло в сила на 1 юли 1998 г. (наричано по-долу „споразумението“), и следва да приемат и да вземат предвид, по същия начин като останалите държави-членки на Общността, текстовете на споразумението и на съвместните декларации, декларациите и обменените писма, приложени към окончателния акт, подписан на същата дата, и протокола към споразумението от 10 април 1997 г., който влезе в сила на 12 октомври 2000 г., както и протокола към споразумението от 29 април 2004 г.
   Член 2
   Настоящият протокол е неразделна част от споразумението.
   Член 3
   1.   Настоящият протокол следва да бъде одобрен от Общностите, от Съвета на Европейския съюз от името на държавите-членки и от Република Молдова в съответствие с техните процедури.
   2.   Страните следва да се нотифицират взаимно за приключването на процедурите, посочени в предходния параграф. Инструментите за одобрение следва да бъдат депозирани в генералния секретариат на Съвета на Европейския съюз.
   Член 4
   1.   Настоящият протокол влиза в сила на първия ден от първия месец след датата на депозиране на последния инструмент за одобрение.
   2.   До датата на влизането му в сила настоящият протокол се прилага временно от 1 януари 2007 г.
   Член 5
   1.   Текстовете на споразумението, окончателният акт и всички приложени към него документи, както и протоколите към споразуменията от 10 април 1997 г. и от 29 април 2004 г. са изготвени на български и на румънски език.
   2.   Те са приложени към настоящия протокол и са еднакво автентични с текстовете на другите езици, на които са изготвени споразумението, окончателният акт и приложените към него документи, както и протоколите към споразуменията от 10 април 1997 г. и от 29 април 2004 г.
   Член 6
   Настоящият протокол е изготвен в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и молдавски език, като всеки един от текстовете е еднакво автентичен.

      Съставено в Брюксел на седемнадесети април две хиляди и седма година.
      Hecho en Bruselas, el diecisiete de abril de dos mil siete.
      V Bruselu dne sedmnáctého dubna dva tisíce sedm.
      Udfærdiget i Bruxelles den syttende april to tusind og syv.
      Geschehen zu Brüssel am siebzehnten April zweitausendsieben.
      Kahe tuhande seitsmenda aasta aprillikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα επτά Απριλίου δύο χιλιάδες επτά.
      Done at Brussels on the seventeenth day of April in the year two thousand and seven.
      Fait à Bruxelles, le dix-sept avril deux mille sept.
      Fatto a Bruxelles, addì diciassette aprile duemilasette.
      Briselē, divi tūkstoši septītā gada septiņpadsmitajā aprīlī.
      Priimta du tūkstančiai septintųjų metų balandžio septynioliktą dieną Briuselyje.
      Kelt Brüsszelben, a kettőezer-hetedik év április havának tizenhetedik napján.
      Magħmul fi Brussell, fis-sbatax jum ta' April tas-sena elfejn sebgħa.
      Gedaan te Brussel, de zeventiende april tweeduizend zeven.
      Sporządzono w Brukseli dnia siedemnastego kwietnia dwa tysiące siódmego.
      Feito em Bruxelas, em dezassete de Abril de dois mil e sete.
      Încheiat la Bruxelles la șaptesprezece aprilie, anul două mii șapte.
      V Bruseli dňa sedemnásteho apríla dvetisícsedem.
      V Bruslju, sedemnajstega aprila leta dva tisoč sedem.
      Tehty Brysselissä seitsemäntenätoista päivänä huhtikuuta vuonna kaksituhattaseitsemän.
      Som skedde i Bryssel den sjuttonde april tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Мοлдοва
         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica moldova
         Moldovas Republikas vārdā
         Moldovas Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar


title: Решение 2010/766/ОВППС на Съвета от 7 декември 2010 година за изменение на Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия

text:
               11.12.2010

               BG

               Официален вестник на Европейския съюз

               L 327/49

         РЕШЕНИЕ 2010/766/ОВППС НА СЪВЕТА
   от 7 декември 2010 година
   за изменение на Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1).

               (2)

               На 8 декември 2009 г. и на 30 юли 2010 г. Съветът прие съответно Решение 2009/907/ОВППС (2) и Решение 2010/437/ОВППС (3) за изменение на Съвместно действие 2008/851/ОВППС.

               (3)

               Пиратските действия и въоръжените грабежи край бреговете на Сомалия продължават да бъдат заплаха за корабоплаването в зоната, и особено за доставката на хранителни помощи за населението на Сомалия по линия на Световната програма по прехраната.

               (4)

               На 23 ноември 2010 г. Съветът за сигурност на ООН прие Резолюция 1950 (2010).

               (5)

               Мандатът на военната операция на Европейския съюз, посочена в Съвместно действие 2008/851/ОВППС („военна операция на ЕС“) следва да бъде удължен до 12 декември 2012 г.

               (6)

               Определението за лицата, които биха могли да бъдат прехвърлени по силата на член 12 от Съвместно действие 2008/851/ОВППС, следва да бъде изяснено в съответствие с разпоредбите на Конвенцията на ООН по морско право.

               (7)

               В светлината на опита от първите две години на военната операция на ЕС е необходимо да се измени Съвместно действие 2008/851/ОВППС, така че да се даде възможност за събиране на физически характеристики и за изпращане на определени лични данни на заподозрени лица, напр. пръстови отпечатъци, с цел да се улесни идентифицирането и проследяването им, както и евентуалното им наказателно преследване. Обработката на тези данни следва да се извършва в съответствие с член 6 от Договора за Европейския съюз.

               (8)

               Необходимо е също, по практически съображения, да се предвиди възможност за обмен на класифицирана информация на мястото на операциите.

               (9)

               Следователно Съвместно действие 2008/851/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2008/851/ОВППС се изменя, както следва:

               1.

               В член 2 буква д) се заменя със следното:

                           „д)

                           с оглед на евентуалното образуване на наказателни производства от страна на компетентните държави при условията, предвидени в член 12, може да арестува, задържа и прехвърля лица, които са заподозрени, че възнамеряват, по смисъла на членове 101 и 103 от Конвенцията на ООН по морско право, да извършат, че извършват или че са извършили пиратски действия или въоръжени грабежи в зоните, в които има присъствие, както и да завзема пиратски кораби или кораби на извършители на въоръжени грабежи, както и кораби, които са пленени в резултат на пиратско действие или въоръжен грабеж и които са под контрола на пирати или извършители на въоръжени грабежи, както и имуществото на борда на такива кораби;“.

               2.

               В член 2 се добавят следните букви:

                           „з)

                           събира, в съответствие с приложимото право, данни за лицата, посочени в буква д), отнасящи се до характеристиките, които е вероятно да спомогнат за тяхното идентифициране, включително пръстови отпечатъци;

                           и)

                           за целите на разпространението на данни по каналите на Интерпол и сверяването им с базите данни на Интерпол, да изпраща в националното централно бюро (НЦБ) на Международната организация на криминалната полиция (Интерпол) в държавата-членка, в която е разположен щабът на операцията в съответствие с договореностите, който се сключват между командващия операцията и ръководителя на НЦБ, следните данни:

                                       —

                                       лични данни за лицата, посочени в буква д), отнасящи се до характеристиките, които е вероятно да спомогнат за тяхното идентифициране, включително пръстови отпечатъци, както и следните сведения, но без да се включват други лични данни: фамилно име, моминско име, собствени имена и всякакви псевдоними и приети имена; дата и място на раждане, гражданство, пол; местожителство, професия и местонахождение; данни за свидетелства за управление на МПС, документи за самоличност и паспортни данни. Тези лични данни не се съхраняват от Atalanta след предаването им на Интерпол,

                                       —

                                       данни за оборудването, използвано от тези лица.“

               3.

               В член 12 параграф 1 се заменя със следното:
               „1.   Въз основа на съгласието на Сомалия за упражняване на компетентността на държавите-членки или на трети държави, от една страна, и от друга страна — на член 105 от Конвенцията на ООН по морско право, арестуваните и задържаните с оглед наказателното им преследване лица, които са заподозрени, че възнамеряват, по смисъла на членове 101 и 103 от Конвенцията на ООН по морско право, да извършат, че извършват или че са извършили пиратски действия или въоръжени грабежи в териториалните води на Сомалия или в открито море, както и имуществото, послужило за извършване на тези деяния, се прехвърлят на:

                           —

                           компетентните власти на държавата-членка или на третата държава, участваща в операцията, под чието знаме плава корабът, осъществил залавянето, или

                           —

                           ако посочената държава не може или не желае да упражни своята компетентност — на държава-членка или на всяка трета държава, която желае да упражни компетентността си по отношение на посочените по-горе лица и имущество.“

               4.

               В член 15 се добавя следният параграф:
               „3.   ВП е упълномощен да предоставя на ръководените от САЩ коалиционни военноморски сили (CMF) чрез техния щаб, както и на трети държави, които не участват в коалиционните военноморски сили, и на международни организации, които имат присъствие в района на военната операция на ЕС, класифицирана информация и документи на ЕС на ниво RESTREINT UE, изготвени за целите на военната операция на ЕС, при условията на взаимност, когато предоставянето им на равнище „място на действията“ се налага по оперативни причини, в съответствие с разпоредбите относно сигурността на Съвета и при условията, договорени между ВП и компетентните органи на посочените по-горе трети страни.“

               5.

               В член 16 параграф 3 се заменя със следното:
               „3.   Военната операция на ЕС приключва на 12 декември 2012 г.“

         Член 2
   Настоящото решение влиза в сила в деня на приемането му.

      Съставено в Брюксел на 7 декември 2010 година.

            За Съвета

            Председател

         D. REYNDERS

      (1)  ОВ L 301, 12.11.2008 г., стр. 33.

      (2)  ОВ L 322, 9.12.2009 г., стр. 27.

      (3)  ОВ L 210, 11.8.2010 г., стр. 33.


title: 2012/673/ЕС: Решение на Съвета от 25 октомври 2012 година относно започването на автоматизиран обмен на данни по отношение на ДНК данни в Кипър

text:
               31.10.2012

               BG

               Официален вестник на Европейския съюз

               L 302/12

         РЕШЕНИЕ НА СЪВЕТА
   от 25 октомври 2012 година
   относно започването на автоматизиран обмен на данни по отношение на ДНК данни в Кипър
   (2012/673/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 2, параграф 3 и член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка се основава на посещение за оценка и на пилотно изпитване.

               (4)

               Кипър e информирал Генералния секретариат на Съвета за националните файлове с ДНК анализи, към които се прилагат членове 2 — 6 от Решение 2008/615/ПВР, както и за условията за автоматизирано търсене, посочени в член 3, параграф 1 от същото решение, в съответствие с член 36, параграф 2 от него.

               (5)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (6)

               Кипър е попълнил въпросника относно защитата на данни, както и въпросника относно обмена на ДНК данни.

               (7)

               Кипър е осъществил успешно пилотно изпитване с Австрия.

               (8)

               Проведено е посещение за оценка в Кипър, като екипът за оценка от Австрия е изготвил доклад за посещението и го е предал на съответната работна група на Съвета.

               (9)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на ДНК данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене и сравняване на ДНК данни Кипър е въвел изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно членове 3 и 4 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 25 октомври 2012 година.

            За Съвета

            Председател

         E. MAVROU

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2013/557/ЕС: Решение на Европейския парламент от 17 април 2013 година относно приключването на сметките на Органа на европейските регулатори в областта на електронните съобщения за финансовата 2011 година

text:
               16.11.2013

               BG

               Официален вестник на Европейския съюз

               L 308/168

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Органа на европейските регулатори в областта на електронните съобщения за финансовата 2011 година
   (2013/557/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Органа на европейските регулатори в областта на електронните съобщения за финансовата 2011 година,

               —

               като взе предвид доклада на Сметната палата относно годишните отчети на Органа на европейските регулатори в областта на електронните съобщения за финансовата 2011 година, придружен от отговорите на Органа (1),

               —

               като взе предвид препоръката на Съвета от 12 февруари 2013 г.(05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1211/2009 на Европейския парламент и на Съвета от 25 ноември 2009 г. за създаване на Орган на европейските регулатори в областта на електронните съобщения (ОЕРЕС) и на Служба (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0066/2013),

               1.

               Одобрява приключването на сметките на Органа на европейските регулатори в областта на електронните съобщения за финансовата 2011 година.

               2.

               Възлага на своя председател да предаде настоящото решение на административния ръководител на Органа на европейските регулатори в областта на електронните съобщения, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 8.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 337, 18.12.2009 г., стр. 1.

      (5)  ОВ L 357, 31.12.2002 г., стр. 72.


title: Решение (EС, Евратом) 2015/1790 на Съвета от 1 октомври 2015 година за назначаване на членовете на Европейския икономически и социален комитет за периода от 21 септември 2015 г. до 20 септември 2020 г.

text:
               7.10.2015

               BG

               Официален вестник на Европейския съюз

               L 260/23

         РЕШЕНИЕ (EС, ЕВРАТОМ) 2015/1790 НА СЪВЕТА
   от 1 октомври 2015 година
   за назначаване на членовете на Европейския икономически и социален комитет за периода от 21 септември 2015 г. до 20 септември 2020 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 300, параграф 2 и член 302 от него,
   като взе предвид Договора за създаването на Европейската общност за атомна енергия, и по-специално член 106а от него,
   като взе предвид Решение (ЕС) 2015/1157 на Съвета от 14 юли 2015 г. за определяне на състава на Европейския икономически и социален комитет (1),
   като взе предвид предложенията, направени от всяка държава членка,
   след консултация с Европейската комисия,
   като има предвид, че:

               (1)

               Съгласно Решение 2010/570/ЕС, Евратом на Съвета (2) мандатът на настоящите членове на Европейския икономически и социален комитет изтича на 20 септември 2015 г. Поради това членовете следва да се назначат за срок от пет години, считано от 21 септември 2015 г.

               (2)

               За назначаването на членове на Европейския икономически и социален комитет всяка държава членка беше приканена да представи на Съвета списък на кандидати — представители на организациите на работодателите, на работниците и на други структури, представляващи гражданското общество, по-конкретно в социално-икономическата, гражданската, професионалната и културната област.

               (3)

               На 18 септември 2015 г. Съветът прие Решение (ЕС, Евратом) 2015/1600 (3) за назначаване на членовете, предложени от правителствата на Белгия, България, Чешката република, Дания, Германия, Естония, Гърция, Ирландия, Испания, Франция, Хърватия, Италия, Кипър, Латвия, Люксембург, Унгария, Малта, Австрия, Полша, Португалия, Румъния, Словения, Словакия, Финландия, Швеция и Обединеното кралство, както и девет членове, предложени от правителството на Нидерландия, за периода от 21 септември 2015 г. до 20 септември 2020 г. В Решение (EС, Евратом) 2015/1600 не беше възможно да бъдат включени членовете, чиито кандидатури не бяха съобщени на Съвета до 8 септември 2015 г.

               (4)

               На 14 септември 2015 г. и на 17 септември 2015 г. на Съвета беше представен списък с трима членове, предложени от правителството на Нидерландия, както и списък на членовете, предложени от литовското правителство. Тези членове следва да бъдат назначени за същия период — от 21 септември 2015 г. до 20 септември 2020 г., както този за членовете, назначени с Решение (EС, Евратом) 2015/1600. Ето защо настоящото решение следва да се прилага с обратно действие от 21 септември 2015 г.,

         ПРИЕ НАСТОЯЩОТО РЕШЕНИЕ:
   Член 1
   Лицата, които са изброени в приложението към настоящото решение, се назначават за членове на Европейския икономически и социален комитет за периода от 21 септември 2015 г. до 20 септември 2020 г.
   Член 2
   Настоящото решение влиза в сила в деня на приемането му.
   То поражда действие на 21 септември 2015 г.

      Съставено в Люксембург на 1 октомври 2015 година.

            За Съвета

            Председател

         E. SCHNEIDER

      (1)  ОВ L 187, 15.7.2015 г., стр. 28.

      (2)  Решение 2010/570/ЕС, Евратом на Съвета от 13 септември 2010 г. за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (ОВ L 251, 25.9.2010 г., стр. 8).

      (3)  Решение (EС, Евратом) 2015/1600 на Съвета от 18 септември 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 248, 24.9.2015 г., стр. 53).

      ПРИЛОЖЕНИЕ

         ПРИЛОЖЕНИЕ — ANEXO — PŘÍLOHA — BILAG — ANHANG — LISA

         ΠΑΡΑΡΤΗΜΑ — ANNEX — ANNEXE — PRILOG — ALLEGATO — PIELIKUMS

         PRIEDAS — MELLÉKLET — ANNESS — BIJLAGE — ZAŁĄCZNIK

         ANEXO — ANEXĂ — PRÍLOHA — PRILOGA — LIITE — BILAGA

         Членове/Miembros/Členové/Medlemmer/Mitglieder/Liikmed

            Μέλη/Members/Membres/Članovi/Membri/Locekļi

         Nariai/Tagok/Membri/Leden/Członkowie

         Membros/Membri/Členovia/Člani/Jäsenet/Ledamöter

      LIETUVA
      Mr Alfredas JONUŠKA
      Director General, Šiauliai Chamber of Commerce, Industry and Crafts
      Mr Linas LASIAUSKAS
      Director General, Lithuanian Apparel and Textile Industry Association
      Mr Gintaras MORKIS
      Deputy Director-General, Lithuanian Confederation of Industrialists
      Ms Tatjana BABRAUSKIENĖ
      International secretary, Lithuanian Education Trade Union
      Ms Daiva KVEDARAITĖ
      International secretary, Lithuanian Trade Union „Solidarity“
      Ms Irena PETRAITIENĖ
      Chair, Lithuanian civil servants', budget and public institutions employees' trade union
      Mr Mindaugas MACIULEVIČIUS
      Director, Agricultural cooperative „Lithuanian Quality“
      Mr Vitas MAČIULIS
      Business Consultant, State Research Institute of Physical and Technological Sciences Centre
      President, Lithuanian Solar Energy Association
      Ms Indrė VAREIKYTĖ
      Director, Public Institution „SOS Projects“
      NEDERLAND
      Mr Joost VAN IERSEL
      Former Chairman of The Hague Chamber of Commerce
      Lecturer and author of articles on political economy and Europe
      Mr Johannes Gertrudis Wilhelmina SIMONS
      Chair of the seniors of the Benelux Interuniversity Association of Transport Economists (BIVEC)
      Emeritus Professor of Transport Economics, Free University of Amsterdam
      Mr Cornelis Willibrordus Maria LUSTENHOUWER
      Director/General Counsel and Chief Compliance Officer of DELTA N.V. in Middelburg (NL)


title: 2007/745/ЕО: Решение на Съвета от 28 септември 2007 година относно сключването и временното прилагане на Споразумение между Европейската общност и Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007, както и на Заключителен акт

text:
               21.11.2007

               BG

               Официален вестник на Европейския съюз

               L 303/9

         РЕШЕНИЕ НА СЪВЕТА
   от 28 септември 2007 година
   относно сключването и временното прилагане на Споразумение между Европейската общност и Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007, както и на Заключителен акт
   (2007/745/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 150, параграф 4, и член 157, параграф 3, във връзка с член 300, параграф 2, първо изречение от него,
   като взе предвид предложението на Комисията,
   като има предвид, че:

               (1)

               Решение № 1718/2006/ЕО на Европейския парламент и на Съвета от 15 ноември 2006 г. относно изпълнението на програма за подпомагане на Европейския аудиовизуален сектор (МЕДИА 2007) (1), и по-специално член 8 от него, предвижда, че програмата е открита за участие на държави, които са страни по Конвенцията за трансгранична телевизия на Съвета на Европа, с изключение на страните от ЕАСТ, които са страни по Споразумението за ЕИП и са страни кандидатки за присъединяване към Европейския съюз, на основата на допълнителни бюджетни средства в съответствие с условията, които се установяват в споразуменията от съответните страни.

               (2)

               Съветът е упълномощил Комисията да проведе преговори от името на Европейската общност по споразумение, което да позволи на Конфедерация Швейцария да участва в програмата на Общността МЕДИА 2007, както и в Заключителния акт към това споразумение.

               (3)

               Преговорите приключиха на 2 юли 2007 г. с парафирането на проекта за Споразумение между Европейската общност и Конфедерация Швейцария в сферата на аудиовизията, като установява условията за участие на Конфедерация Швейцария в програмата на Общността МЕДИА 2007 (наричано по-долу „Споразумението“) и в Заключителния акт.

               (4)

               Член 13 от Споразумението предвижда, че Споразумението се прилага временно от 1 септември 2007 г.

               (5)

               При условие че Споразумението и Заключителният акт бъдат подписани на по-късна дата те следва да бъдат подписани,

         РЕШИ:
   Член 1
   Подписването на Споразумението между Европейската общност и Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007 (наричано по-долу „Споразумението“) и в Заключителния акт се одобряват от името на Общността, при условие че бъдат сключени.
   Текстовете на Споразумението и на Заключителния акт се прилагат към настоящото решение.
   Член 2
   Председателят на Съвета се упълномощава понастоящем да определи лицето или лицата, които са овластени да подпишат Споразумението и Заключителния акт от името на Европейската общност, при условие че бъдат сключени.
   Член 3
   Споразумението се прилага временно от 1 септември 2007 г.
   Член 4
   Комисията представлява Общността в Съвместния комитет, създаден по член 8 от Споразумението.
   Член 5
   Споразумението е свързано със седемте споразумения с Конфедерация Швейцария, подписани на 21 юни 1999 г. и сключени с Решение 2002/309/ЕО, Евратом на Съвета и на Комисията от 4 април 2002 г. (2).
   Това споразумение не е предмет на подновяване или предоговаряне, в съответствие с член 12 от него, при евентуално прекратяване на посочените в първи параграф споразумения.
   Член 6
   Настоящото решение се публикува в Официален вестник на Европейския съюз.

      Съставено в Брюксел на 28 септември 2007 година.

            За Съвета

            Председател

         M. PINHO

      (1)  ОВ L 327, 24.11.2006 г., стр. 12.

      (2)  ОВ L 114, 30.4.2002 г., стр. 1.
    ---documentbreak---

               21.11.2007

               BG

               Официален вестник на Европейския съюз

               L 303/11

         СПОРАЗУМЕНИЕ
   между Европейската общност и Конфедерация Швейцария в аудиовизуалната област за определяне реда и условията на участие на Конфедерация Швейцария в програмата на Общността МЕДИА 2007
   ЕВРОПЕЙСКАТА ОБЩНОСТ, наричана по-долу „Общността“,
   от една страна, и
   КОНФЕДЕРАЦИЯ ШВЕЙЦАРИЯ, наричана по-долу „Швейцария“,
   от друга страна,
   наричани по-нататък „договарящите се страни“,
   КАТО ИМАТ ПРЕДВИД, че Общността, в съответствие с Решение № 1718/2006/ЕО на Европейския парламент и на Съвета от 15 ноември 2006 година относно изпълнението на програма за подпомагане на Европейския аудиовизуален сектор (МЕДИА 2007) (1) (наричано по-долу „Решение за създаване на програма МЕДИА 2007“), създаде програма за подпомагане на европейския аудиовизуален сектор;
   КАТО ИМАТ ПРЕДВИД, че член 8 от Решението за създаване на програма МЕДИА 2007 предвижда при определени условия участие на държави, страни по Конвенцията на Съвета на Европа за трансгранична телевизия, различни от държавите от ЕАСТ, страни по споразумението за ЕИП, и държавите кандидатки за присъединяване към Европейския съюз, въз основа на допълнителни бюджетни кредити и специфични процедури, предмет на договаряне, в споразуменията между съответните страни;
   КАТО ИМАТ ПРЕДВИД, че горепосочената разпоредба подчинява отварянето на програмата за тях на изискването за предварителен преглед на съвместимостта на законодателството им с достиженията на правото на ЕС (acquis communautaire) в съответната област;
   КАТО ИМАТ ПРЕДВИД, че Швейцария взе участие в програмите МЕДИА Плюс и МЕДИА Обучение, приключили на 31 декември 2006 г.;
   КАТО ИМАТ ПРЕДВИД, че Швейцария се задължава да допълни законодателната си рамка с оглед осигуряване на необходимото равнище на съвместимост с достиженията на правото на ЕС (acquis communautaire); като имат предвид, следователно, че към датата на влизане в сила на настоящото споразумение, Швейцария ще е изпълнила условията за участие, посочени в член 8 от Решението за създаване на програма МЕДИА 2007;
   КАТО ИМАТ ПРЕДВИД, че, в частност, едно сътрудничество между Общността и Швейцария с оглед осъществяване на набелязаните за програма МЕДИА 2007 цели, в контекста на действията по международно сътрудничество между Общността и Швейцария, обогатява по своята същност ефекта от предприетите отделни действия в рамките на програмата и повишава равнището на умения на човешките ресурси в Общността и Швейцария;
   КАТО ИМАТ ПРЕДВИД, че договарящите се страни имат общ интерес да развиват европейската индустрия за създаване на аудиовизуални програми в контекста на едно по-широко сътрудничество;
   КАТО ИМАТ ПРЕДВИД, че договарящите се страни очакват съответно да извлекат взаимна полза от участието на Швейцария в програмата МЕДИА 2007,
   СЕ СПОРАЗУМЯХА ЗА СЛЕДНОТО:
   Член 1
   Предмет
   Целта на сътрудничеството между Общността и Швейцария по силата на настоящото споразумение е участието на Швейцария във всички действия в рамките на програмата МЕДИА 2007. Освен ако е посочено друго в настоящото споразумение, това сътрудничество се провежда при надлежно съблюдаване на целите, критериите, процедурите и сроковете, постановени в Решението за създаване на програма МЕДИА 2007.
   Член 2
   Съвместимост на законодателните рамки
   За да бъде в състояние да изпълни условията за участие, предвидени в Решението за създаване на програма МЕДИА 2007 към датата на влизане в сила на настоящото споразумение, Швейцария предприема описаните в приложение I мерки, за да допълни законодателната си рамка с оглед осигуряване на необходимото равнище на съвместимост с достиженията на правото на ЕС (acquis communautaire).
   Член 3
   Условия за участие
   Освен ако в настоящото споразумение не се предвижда друго:

               1.

               При всяко едно действие условията за участие за организациите и физическите лица от Швейцария са идентични на приложимите към организациите и физическите лица от държавите-членки на Общността.

               2.

               Условията за допускане до участие на институции, организации и физически лица от Швейцария се определят от релевантните разпоредби на Решението за създаване на програма МЕДИА 2007.

               3.

               С оглед осигуряването на общностен обхват на програмата, всички проекти и дейности, които се нуждаят от европейско партньорство, включват, като условие за допустимост до финансиране от страна на Общността, поне един партньор от дадена държава-членка на Общността. Останалите проекти и действия трябва да съдържат ясно европейско и общностно измерение.

         Член 4
   Процедури
   1.   Редът и условията за представяне, оценка и подбор на заявленията за участие на институции, организации и физически лица от Швейцария, са идентични на приложимите към допустимите институции, организации и физически лица от държавите-членки на Общността.
   2.   В съответствие с релевантните разпоредби на Решението за създаване на програма МЕДИА 2007 Комисията на Европейските общности (наричана по-долу „Комисията“) може да се обърне към швейцарски експерти при назначаването на независими експерти, които да я подпомогнат в оценяването на проектите.
   3.   Работен език при всички контакти с Комисията по отношение на процедурите по кандидатстване, договорите, представяните доклади и останалите административни аспекти на програмата е един от официалните езици на Общността.
   Член 5
   Национални структури
   1.   Швейцария създава на национално равнище необходимите структури и механизми и предприема всички останали необходими мерки за национално координиране и организиране на дейностите по прилагане на програмата МЕДИА 2007 в съответствие с релевантните разпоредби на решението за създаване на програмата. В частност, Швейцария се задължава да създаде бюро на МЕДИА (MEDIA Desk) в сътрудничество с Комисията.
   2.   Максималната финансова подкрепа от програмата за дейностите на бюрото на МЕДИА не надвишава 50 % от общия бюджет за тези дейности.
   Член 6
   Финансови разпоредби
   За покриване на разходите по финансовото си участие в програма МЕДИА 2007 Швейцария прави годишна вноска в общия бюджет на Европейския съюз в съответствие с посочените в приложение II ред и условия.
   Член 7
   Финансов контрол
   Правилата за финансов контрол, свързан с швейцарските участници в програмата МЕДИА 2007, са посочени в приложение III.
   Член 8
   Съвместен комитет
   1.   С настоящото се създава съвместен комитет.
   2.   Съвместният комитет се състои от представители на Общността и представители на Швейцария. Той действа по взаимно съгласие.
   3.   Съвместният комитет е натоварен с ръководството и правилното изпълнение на настоящото споразумение.
   4.   По искане на една от тях договарящите се страни обменят информация и се консултират взаимно в рамките на съвместния комитет по дейностите, обхванати от настоящото споразумение и свързаните с тях финансови аспекти.
   5.   С оглед обсъждане на правилното действие на настоящото споразумение съвместният комитет се събира по искане на една от договарящите се страни. Той приема свой правилник и може да сформира работни групи, които да подпомагат дейността му.
   6.   Договарящите се страни могат да отнесат всеки спор, отнасящ се до тълкуването или прилагането на настоящото споразумение, до съвместния комитет. Съвместният комитет може да разрешава такива спорове, като на него се предоставя всяка информация, необходима за задълбоченото разглеждане на ситуацията с оглед намирането на приемливо решение. За целта съвместният комитет проучва всички възможности за поддържане правилното действие на настоящото споразумение.
   7.   Съвместният комитет периодично прави преглед на приложенията към настоящото споразумение. По предложение на една от договарящите се страни той може да реши да ги измени.
   Член 9
   Текущ контрол, оценка и доклади
   Без да се засягат отговорностите на Комисията по отношение на текущия контрол и оценката на програмата по силата на релевантните разпоредби на Решението за създаване на програма МЕДИА 2007, участието на Швейцария в програмата МЕДИА 2007 подлежи на непрекъснат мониторинг в контекста на партньорство между нея и Общността. С оглед оказване на съдействие при изготвянето на докладите относно натрупания в прилагането на програмата опит, Швейцария предоставя на Комисията дописка, в която се описват предприетите от нея в тази връзка национални мерки. Тя участва във всички други специфични дейности, предложени от Комисията за тази цел.
   Член 10
   Приложения
   Приложения I, II и III са неразделна част от настоящото споразумение.
   Член 11
   Териториално приложение
   Настоящото споразумение се прилага за териториите, спрямо които се прилага Договорът за създаване на Европейската общност, при предвидените в последния условия, както и за територията на Швейцария.
   Член 12
   Продължителност и прекратяване
   1.   Споразумението се сключва за периода на програмата МЕДИА 2007.
   2.   Ако Общността приеме нова многогодишна програма за подпомагане на аудиовизуалния сектор, настоящото споразумение може да бъде продължено или предоговорено при взаимно съгласувани условия.
   3.   Както Общността, така и Швейцария могат да преустановят действието на настоящото споразумение, като нотифицират другата страна за решението си. Настоящото споразумение престава да бъде в сила дванадесет месеца след датата на такова нотифициране. Изпълнението на текущите проекти и дейности към момента на прекратяване продължава до тяхното завършване при условията, изложени в настоящото споразумение. Договарящите се страни уреждат по взаимно съгласие всички други последици от прекратяването.
   Член 13
   Влизане в сила и временно прилагане
   Настоящото споразумение влиза в сила на първия ден от първия месец, следващ нотифицирането от договарящите се страни за завършването на съответните за всяка от тях процедури. То се прилага временно от 1 септември 2007 г.
   Член 14
   Употреба на езици
   Настоящото споразумение се съставя в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всеки един от тези текстове е еднакво достоверен.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  ОВ L 327, 24.11.2006 г., стр. 12.
   ПРИЛОЖЕНИЕ I
   Член 1
   Свобода на телевизионно приемане и препредаване
   1.   Швейцария осигурява на територията си свобода на приемане и препредаване във връзка с телевизионното разпространение, намиращо се под юрисдикцията на държава-членка на Общността (както е определено по силата на Директива 89/552/ЕИО на Съвета от 3 октомври 1989 г. относно координирането на някои разпоредби, формулирани в действащи закони, подзаконови и административни актове на държавите-членки, отнасящи се до упражняване на телевизионна дейност (1), наричана по-долу директива „Телевизия без граници“) в съответствие със следните процедури:
   Швейцария си запазва правото да:

               а)

               преустанови временно препредаването на излъчвания от дружество, занимаващо се с телевизионна дейност, намиращо се под юрисдикцията на държава-членка на Общността, което открито, сериозно и тежко е нарушило правилата в областта на защитата на малолетните и на човешкото достойнство, посочени в членове 22 и 22а от директивата „Телевизия без граници“;

               б)

               предприеме действия срещу дружество, занимаващо се с телевизионна дейност, което е установено на територията на държава-членка на Общността, но чиято дейност е изцяло или предимно насочена към територията на Швейцария, в случай че мястото му на установяване е било избрано с оглед отклоняване от спазването на правилата, които биха били приложими към него, ако е установено на швейцарска територия. Тези условия се тълкуват в светлината на съотносимата съдебна практика на Съда на Европейските общности.

         2.   В случаите, посочени в параграф 1 от настоящия член, действия се предприемат след размяна на становища в рамките на съвместния комитет, създаден по силата на настоящото споразумение.
   Член 2
   Събития от изключително обществено значение
   1.   Швейцария предприема необходимите мерки, за да гарантира, че телевизионните дружества под нейна юрисдикция не упражняват изключителни права върху събитията от изключително обществено значение от списъка от събития, които дадена държава-членка на Общността счита за такива, по начин, който лишава значима част от аудиторията на тази държава-членка от възможността да проследява тези събития, в съответствие с член 3а от директивата „Телевизия без граници“.
   2.   В съответствие с разпоредбите на член 3а от директивата „Телевизия без граници“ Швейцария информира Европейската комисия за предприетите или предстоящи мерки в тази връзка.
   Член 3
   Насърчаване на разпространението и производството на европейски произведения
   За целите на прилагането на мерките за насърчаване на производството на европейски произведения, определението за „европейско произведение“ е посоченото в член 6 от директивата „Телевизия без граници“.
   Член 4
   Преходни разпоредби
   Член 1 от настоящото приложение се прилага от 30 ноември 2009 година.
   Преди 30 ноември 2009 г. разпоредбите на член 1 от приложение II към споразумението от 26 октомври 2004 г. между Европейската общност и Конфедерация Швейцария в аудиовизуалната област за определяне реда и условията на участие на Конфедерация Швейцария в програмите на Общността „МЕДИА Плюс“ и „МЕДИА Обучение“ (2) остават приложими.

      (1)  ОВ L 298, 17.10.1989 г., стp. 23. Директива, изменена с Директива 97/36/ЕО на Европейския парламент и на Съвета (ОВ L 202, 30.7.1997 г., стр. 60).

      (2)  ОВ L 90, 28.3.2006 г., стр. 22.
   ПРИЛОЖЕНИЕ II
   ФИНАНСОВО УЧАСТИЕ НА ШВЕЙЦАРИЯ В МЕДИА 2007

               1.

               Финансовото участие на Швейцария в бюджета на Европейския съюз с оглед участието ѝ в програмата МЕДИА 2007 е, както следва (в евро):

                           2007 г.

                           2008 г.

                           2009 г.

                           2010 г.

                           2011 г.

                           2012 г.

                           2013 г.

                           4 205 000

                           5 805 677

                           5 921 591

                           6 039 823

                           6 160 419

                           6 283 427

                           6 408 897

               2.

               Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (1) и Регламент (ЕО, Евратом) № 2342/2002 на Комисията от 23 декември 2002 година относно определянето на подробни правила за прилагането на Регламент (ЕО, Евратом) № 1605/2002 на Съвета (2) се прилагат, в частност по отношение на управлението на вноската на Швейцария.

               3.

               Пътните и дневни разходи на представителите и експертите от Швейцария за участието им в заседания, организирани от Комисията във връзка с прилагането на програмата, се възстановяват от Комисията на същата основа и в съответствие с действащите понастоящем процедури за експерти от държавите-членки на Общността.

               4.

               След започване на временното прилагане на настоящото споразумение и в началото на всяка следваща година Комисията ще изпраща на Швейцария искане на средства в размер на вноската ѝ в бюджета на програмата, в съответствие с настоящото споразумение. Вноската се посочва в евро и се превежда по банкова сметка на Комисията в евро.

               5.

               В случай че искането на средства е изпратено от Комисията преди 1 март, Швейцария плаща вноската си до 1 април или не по-късно от 30 дни след искането на средства, ако последното е изпратено от Комисията след тази дата. Всяко закъснение при плащането на вноската води до начисляване на лихви, дължими от Швейцария върху неизплатените суми от датата на падежа. Размерът на лихвения процент съответства на прилагания към датата на падежа от Европейската централна банка лихвен процент за операциите, извършвани в евро, завишен с 3,5 процентни пункта.

      (1)  ОВ L 248, 16.9.2002 г., стp. 1. Регламент, изменен с Регламент (ЕО, Евратом) № 1995/2006 (ОВ L 390, 30.12.2006 г., стp. 1).

      (2)  ОВ L 357, 31.12.2002 г., стp. 1. Регламент, последно изменен с Регламент (ЕО, Евратом) № 478/2007 (ОВ L 111, 28.4.2007 г., стp. 13).
   ПРИЛОЖЕНИЕ III
   ФИНАНСОВ КОНТРОЛ НА ШВЕЙЦАРСКИТЕ УЧАСТНИЦИ В ПРОГРАМАТА МЕДИА 2007
   Член 1
   Пряка комуникация
   Комисията комуникира пряко с участниците в програмата със седалище в Швейцария, както и с техните поддоставчици. Всички те могат да представят пряко на Комисията цялата съответна информация и документация, която се изисква от тях въз основа на инструментите, описани в настоящото споразумение, както и договорите, сключени за прилагането им.
   Член 2
   Одити
   1.   В съответствие с Регламент (ЕО, Евратом) № 1605/2002 и Регламент (ЕО, Евратом) № 2342/2002, както и в съответствие с останалите разпоредби, посочени в настоящото споразумение, решенията по споразуменията за отпускане на безвъзмездни средства, касаещи участници в програмата със седалище в Швейцария, могат да предвидят провеждането, от страна на служители на Комисията или на други, натоварени от Комисията лица, на научни, финансови, технологични или други видове одити по всяко време в помещенията на участниците или техните поддоставчици.
   2.   Служителите на Комисията или другите лица, натоварени от Комисията, имат необходимия достъп до обекти, дейности и документи и до цялата необходима за извършването на тези одити информация, включително в електронен вид. Правото на достъп изрично се упоменава в сключените договори за прилагане на инструментите, описани в настоящото споразумение.
   3.   Европейската сметна палата има същите права, както и Комисията.
   4.   Одитите могат да бъдат провеждани след изтичане на срока на програмата или настоящото споразумение при посочените във въпросните договори условия.
   5.   Швейцарската федерална одитна служба бива информирана предварително за одитите, които ще бъдат проведени на швейцарска територия. Тази информация в дадения случай не представлява правно условие за извършване на такива одити.
   Член 3
   Проверки на място
   1.   В рамките на настоящото споразумение, на Комисията (и Европейската служба за борба с измамите) се разрешава да извършват контрол и проверки на място, в съответствие с реда и условията, установени в Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (1).
   2.   Проверките и инспекциите се подготвят и извършват от Комисията в тясно сътрудничество с швейцарската федерална одитна служба или другите швейцарски компетентни органи, посочени от федералната одитна служба, които се уведомяват своевременно за предмета, целта и правното основание на проверките и инспекциите, за да могат да осигурят цялата необходима помощ. За тази цел, в проверките и инспекциите на място могат да участват длъжностни лица от компетентните швейцарски органи.
   3.   Ако съответните швейцарски органи пожелаят, проверките и инспекциите на място могат да бъдат извършвани съвместно от Комисията и от тях.
   4.   В случай че участниците в програмата МЕДИА 2007 се противопоставят на проверките и инспекциите на място, швейцарските власти, действайки в съответствие с националното право, оказват на инспекторите на Комисията помощта, необходима за изпълнение на техните задължения по осъществяване на проверката или инспекцията на място.
   5.   Комисията докладва във възможно най-кратки срокове на швейцарската федерална одитна служба за всеки факт или съмнение, свързани с нередности, станали ѝ известни в хода на проверката или инспекцията на място. При всички обстоятелства Комисията е длъжна да уведоми горепосочения орган за резултата от такива проверки и инспекции.
   Член 4
   Информиране и консултиране
   1.   За целите на правилното прилагане на настоящото приложение компетентните власти на Швейцария и Общността обменят редовно информация и, по искане на една от страните, провеждат консултации.
   2.   Компетентните власти на Швейцария информират без забавяне Комисията за всякакви сведения, които са им станали известни, относно нередност, свързана със сключването и изпълнението на договорите или договореностите, сключени с цел прилагане на посочените в настоящото споразумение инструменти.
   Член 5
   Поверителност
   Информацията, съобщена или придобита под някаква форма по силата на настоящото приложение, подлежи на професионална тайна и защита по същия начин, както подобна информация е под защитата на швейцарското право и съответните разпоредби, приложими за общностните институции. Такава информация може да се свежда до знанието единствено на лица от общностните институции, държавите-членки или Швейцария, чиято длъжност го изисква, и не може да се използва за други цели, освен за осигуряване на ефективна защита на финансовите интереси на договарящите се страни.
   Член 6
   Административни мерки и наказания
   Без да се засяга прилагането на швейцарското наказателно право, Комисията може да налага административни мерки и санкции в съответствие с Регламент (ЕО, Евратом) № 1605/2002, Регламент (ЕО, Евратом) № 2342/2002, както и с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (2).
   Член 7
   Възстановяване на дължими суми и изпълнителна сила
   Решения, взети от Комисията по програма МЕДИА 2007 в рамките на обхвата на настоящото споразумение, които създават парично задължение за субекти, различни от държави, имат изпълнителна сила в Швейцария. Изпълнителното основание се издава без други проверки освен проверка на автентичността на акта от страна на посочения от швейцарското правителство орган, който информира за това Комисията без неоправдано забавяне. Принудителното изпълнение се осъществява в съответствие с швейцарските процедурни правила. Законността на решението, придаващо изпълнителна сила, подлежи на контрол от Съда на Европейските общности. Решенията на Съда на Европейските общности и Първоинстанционния съд, постановени по силата на арбитражна клауза, имат изпълнителна сила при същите условия.

      (1)  ОВ L 292, 15.11.1996 г., стр. 2.

      (2)  ОВ L 312, 23.12.1995 г., стр. 1. Регламент, изменен с Регламент (ЕО) № 1233/2007 на Комисията (ОВ L 279, 23.10.2007 г., стр. 10).
 ---documentbreak--- NA ---documentbreak---

               21.11.2007

               BG

               Официален вестник на Европейския съюз

               L 303/20

         ЗАКЛЮЧИТЕЛЕН АКТ
   Пълномощните представители:
   на ЕВРОПЕЙСКАТА ОБЩНОСТ
   и
   на КОНФЕДЕРАЦИЯ ШВЕЙЦАРИЯ,
   на среща в Брюксел на единадесети октомври две хиляди и седма година, за подписване на Споразумението между Европейската общност и Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007, приеха следните съвместни декларации, приложени към настоящия заключителен акт:
   Съвместна декларация на договарящите се страни относно развиването на взаимноизгоден диалог по въпросите на аудиовизуалната политика.
   Съвместна декларация на договарящите се страни относно адаптирането на споразумението към новата директива на Общността.
   Те също така взеха под внимание следните декларации, приложени към настоящия заключителен акт:

               Декларация на Съвета относно швейцарското участие в комитетите.

               Декларация на Съвета относно приложение I към споразумението.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   СЪВМЕСТНА ДЕКЛАРАЦИЯ НА ДОГОВАРЯЩИТЕ СЕ СТРАНИ ОТНОСНО РАЗВИВАНЕТО НА ВЗАИМНОИЗГОДЕН ДИАЛОГ ПО ВЪПРОСИТЕ НА АУДИОВИЗУАЛНАТА ПОЛИТИКА
   Двете страни декларират, че с оглед осигуряване на правилното прилагане на споразумението и засилване духа на сътрудничество в областта на аудиовизуалната политика, развиването на диалог по тези въпроси е от взаимен интерес. Двете страни декларират, че този диалог ще се осъществява както в рамките на съвместния комитет, създаден по силата на настоящото споразумение, така и на други места, където и когато това е целесъобразно. Двете страни декларират, че в тази връзка представители на Швейцария могат да бъдат канени на заседания извън тези на контактния комитет, създаден с Директива 97/36/ЕО на Европейския парламент и на Съвета от 30 юни 1997 година за изменение на Директива 89/552/ЕИО на Съвета относно координирането на някои разпоредби от законовите, подзаконовите и административните актове на държавите-членки, отнасящи се до упражняването на дейности по телевизионно разпространение (1).

      (1)  ОВ L 202, 30.7.1997 г., стр. 60.
   СЪВМЕСТНА ДЕКЛАРАЦИЯ НА ДОГОВАРЯЩИТЕ СЕ СТРАНИ ОТНОСНО АДАПТИРАНЕТО НА СПОРАЗУМЕНИЕТО КЪМ НОВАТА ДИРЕКТИВА НА ОБЩНОСТТА
   Страните декларират, че след приемането на нова директива въз основа на предложението на Комисията за директива на Европейския парламент и на Съвета за изменение на Директива 89/552/ЕИО (COM(2005) 646 окончателен), съвместният комитет взема решение относно актуализирането на позоваването в член 1 от приложение I към Директива 89/552/ЕИО на Съвета, както е изменена, с позоваване на горепосочената нова директива.
   ДЕКЛАРАЦИЯ НА СЪВЕТА ОТНОСНО ШВЕЙЦАРСКОТО УЧАСТИЕ В КОМИТЕТИТЕ
   Съветът е съгласен представителите на Швейцария да участват като наблюдатели в заседанията на комитетите и експертните групи по програма МЕДИА по въпроси, които ги засягат. Тези комитети и експертни групи се събират без присъствието на представителите на Швейцария в момента на гласуване.
   ДЕКЛАРАЦИЯ НА СЪВЕТА ОТНОСНО ПРИЛОЖЕНИЕ I КЪМ СПОРАЗУМЕНИЕТО
   С оглед безпроблемното функциониране на споразумението,

               i)

               съответно с поетото от Швейцария задължение относно свободата на приемане и препредаване, телевизионното разпространение, намиращо се под юрисдикцията на Швейцария, ще бъде третирано по начин, идентичен на този, по който Швейцария третира телевизионното разпространение под юрисдикцията на държава-членка на Общността, както е посочено в член 1 от настоящото приложение;

               ii)

               съответно с поетото от Швейцария задължение да улесни прилагането на разпоредбите относно предприетите от държавите-членки мерки за осигуряване на телевизионно разпространение на събития от изключително обществено значение, предприетите или предстоящи мерки от страна на Швейцария в тази връзка ще бъдат третирани по начин, идентичен на този, по който се третират мерките на държавите-членки по силата на член 3а от директивата „Телевизия без граници“.


title: Решение на Комисията от 24 януари 2017 година за създаване на експертна група на Комисията „Платформа за хуманно отношение към животните“ (Текст от значение за ЕИП. )

text:
               31.1.2017

               BG

               Официален вестник на Европейския съюз

               C 31/61

         РЕШЕНИЕ НА КОМИСИЯТА
   от 24 януари 2017 година
   за създаване на експертна група на Комисията „Платформа за хуманно отношение към животните“
   (текст от значение за ЕИП)
   (2017/C 31/12)
   ЕВРОПЕЙСКАТА КОМИСИЯ
   като взе предвид Договора за функционирането на Европейския съюз,
   като има предвид, че:

               (1)

               В член 13 от Договора за функционирането на Европейския съюз животните се признават като същества с усещания и се изисква Съюзът и държавите членки напълно да се съобразяват с изискванията за хуманно отношение към животните при разработването и осъществяването на политиката на Съюза в областта на селското стопанство, рибарството, транспорта, вътрешния пазар, научните изследвания и технологичното развитие и космическото пространство, като същевременно спазват законовите или административните разпоредби на държавите членки, по-специално по въпросите, свързани с религиозните обреди, културните традиции и регионалното наследство.

               (2)

               В съответствие с член 11, параграф 2 от Договора за Европейския съюз институциите поддържат открит, прозрачен и редовен диалог с представителните организации и гражданското общество.

               (3)

               В член 26 от Договора за функционирането на Европейския съюз се предвижда, че Съюзът приема мерките, предназначени за установяване или осигуряване на функционирането на вътрешния пазар при свободно движение на стоки, хора, услуги и капитали.

               (4)

               С член 38 от Договора за функционирането на Европейския съюз на Съюза се възлага задачата да определя и прилага обща политика в областта на селското стопанство.

               (5)

               В член 179 от Договора за функционирането на Европейския съюз се предвижда, че Съюзът има за цел да укрепва своите научни и технологични основи чрез създаването на европейско научноизследователско пространство. Съгласно член 180, буква б) от посочения Договор Съюзът поощрява сътрудничеството с трети държави и международни организации в областта на научните изследвания, технологичното развитие и демонстрациите.

               (6)

               През 2011 г. Комисията създаде експертна група за хуманно отношение към животните (1), чиято цел е да съдейства и предоставя съвети на Комисията по въпроси, свързани със законодателството в областта на хуманното отношение към животните, и да улеснява обмена на информация, опит и добри практики в областта на законодателството относно хуманното отношение към животните.

               (7)

               Европейският парламент (2) и Съветът на Европейския съюз (3) призоваха за създаването на платформа на Съюза във връзка с хуманното отношение към животните, с цел да се подобри диалогът между заинтересованите страни по отношение на споделянето на опит, експертни познания и становища.

               (8)

               С цел да предоставя отговори на искания на Парламента и Съвета, новата експертна група, наречена „Платформа за хуманно отношение към животните“ („Платформата“), следва да съдейства на Комисията и да помага за поддържането на редовен диалог по въпроси, имащи отношение към Съюза, които са свързани пряко с хуманното отношение към животните, като например изпълнение на законодателството, обмен на научни знания, иновации и добри практики/инициативи във връзка с хуманното отношение към животните или международни дейности в областта на хуманното отношение към животните. Освен това Платформата следва да съдейства на Комисията по отношение на важни за Съюза теми, които могат да имат връзка с въпроси на хуманното отношение към животните, като например търговията, антимикробната резистентност, безопасността на храните, научните изследвания или околната среда. Тъй като Платформата ще има същия мандат като този на съществуващата експертна група за хуманно отношение към животните, последната не е необходимо да бъде запазена.

               (9)

               Работата на Платформата следва да бъде надлежно съобразена с дейностите на други съответни групи за диалог или мрежи в областта на хуманното отношение към животните, като например работните групи и мрежите на Европейския орган за безопасност на храните или регионалната платформа за хуманно отношение към животните за Европа в рамките на Световната организация по здравеопазване на животните.

               (10)

               Платформата следва да бъде съставена от представители на компетентните органи на всички държави членки, бизнес организации, които на равнището на Европейския съюз участват във веригата за доставка на храни, както и в отглеждането на животни за други селскостопански цели, организации на гражданското общество, ангажирани на равнището на Европейския съюз с хуманното отношение към животните, както и на академични и научноизследователски институти, извършващи дейност в областта на науките за хуманно отношение към животните. Членството в Платформата следва да бъде отворено и за експерти от компетентните органи от държави извън ЕС, които са договарящи се страни по Споразумението за Европейското икономическо пространство, както и от международни междуправителствени организации.

               (11)

               Следва да бъдат предвидени правила относно оповестяването на информация от страна на членовете на Платформата.

               (12)

               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета (4).

               (13)

               За прилагането на настоящото решение е целесъобразно да се определи срок. Комисията своевременно ще прецени необходимостта от евентуално удължаване на срока на решението,

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящия документ се създава експертна група с наименование „Платформа за хуманно отношение към животните“ („Платформата“).
   Член 2
   Задачи
   Задачите на Платформата са:

               а)

               да съдейства на Комисията при разработването и обмена на координирани действия, целящи да допринесат за изпълнението и прилагането на законодателството на Европейския съюз относно хуманното отношение към животните, и за разбирането, в рамките на Съюза и извън него, на законодателството на Съюза, както и на международните стандарти в областта на хуманното отношение към животните;

               б)

               да улеснява разработването и изпълнението на доброволни ангажименти за подобрения в областта на хуманното отношение към животните от страна на предприятията;

               в)

               да допринася за популяризирането на стандартите на Съюза в областта на хуманното отношение към животните, така че да се оцени пазарната стойностна продуктите на Съюза на световно равнище;

               г)

               да насърчава диалога между компетентните органи, предприятията, гражданското общество, академичните среди, учените и международните междуправителствени организации по важни за Съюза теми, свързани с хуманното отношение към животните;

               д)

               да насърчава обмена на опит и добри практики, научни знания и иновации във връзка с важни за Съюза въпроси в областта на хуманното отношение към животните;

               е)

               да споделя информация относно разработването на политики във връзка с посочените по-горе области и дейности.

         Член 3
   Консултации
   Комисията може да се консултира с Платформата по всякакви въпроси, свързани с хуманното отношение към животните, които са от значение за Съюза.
   Член 4
   Членство
   1.   Платформата се състои от не повече от 75 членове.
   2.   Платформата включва следните членове:

               а.

               компетентните органи на държавите — членки на Европейския съюз, и на държавите извън ЕС, които са договарящи се страни по Споразумението за Европейското икономическо пространство („членовете на ЕИП“), отговорни за хуманното отношение към животните;

               б.

               предприятия и професионални организации, които на равнището на Съюза извършват дейности във веригата за доставки на храни, като тези дейности са свързани с животни или животински продукти, както и в отглеждането на животни за други селскостопански цели;

               в.

               организации на гражданското общество, които на равнището на Съюза извършват дейности, свързани с хуманното отношение към животните;

               г.

               независими експерти от академични и научноизследователски институти, извършващи дейност в областта на науките за хуманно отношение към животните, които имат отражение върху политиките на Съюза;

               д.

               международни междуправителствени организации, които извършват дейности в областта на хуманното отношение към животните (5);

               е.

               Европейския орган за безопасност на храните.

         3.   Членовете, изброени в параграф 2, буква г), се назначават в личното си качество и действат независимо и в интерес на обществото.
   4.   Членовете, изброени в параграф 2, букви б) и в), се избират в съответствие с процедурата, предвидена в член 5. Те предлагат свои представители на високо равнище в Платформата и са длъжни да гарантират, че техните представители са постоянни и предоставят експертен опит на достатъчно високо равнище. Комисията може да отхвърли представител, предложен от тези членове, ако въз основа на обосновани причини, посочени в правилата на поканата за представяне на кандидатури за Платформата, счете, че кандидатурата не е подходяща. В такъв случай към съответната организация се отправя молба да предложи друг представител.
   6.   Членовете, изброени в параграф 2, букви а), д) и е), предлагат свои представители, отговарящи за хуманното отношение към животните, като са длъжни да гарантират, че техните представители предоставят експертен опит на достатъчно високо равнище.
   7.   Членове, които вече не са в състояние да оказват ефективен принос за дейностите на групата, които според генерална дирекция „Здравеопазване и безопасност на храните“ не отговарят на условията, определени в член 339 от Договора за функционирането на Европейския съюз, или които подадат оставка, престават да бъдат канени за участие в заседанията на Платформата и могат да бъдат заместени за оставащата част от мандата им.
   Член 5
   Процес на подбор
   1.   Подборът на членовете на Платформата, изброени в член 4, параграф 2, букви б)—г), се извършва чрез покана за представяне на кандидатури, която се публикува в Регистъра на експертните групи към Комисията и други подобни органи („Регистъра на експертните групи“). Поканата за представяне на кандидатури може да бъде публикувана и чрез други средства, включително на специални уебсайтове.
   В поканата за представяне на кандидатури се посочват ясно критериите за подбор, включително изискваните експертни познания и интересите, които да бъдат изразени по отношение на работата, която ще се изпълнява. Минималният краен срок за представяне на кандидатури е четири седмици.
   2.   Членовете, изброени в член 4, параграф 2, буква г), оповестяват всички обстоятелства, които биха могли да породят конфликт на интереси. По-специално Комисията изисква от тези лица като част от кандидатурата им да представят декларация за интереси („ДИ“) въз основа на стандартен формуляр за ДИ за експертните групи, заедно с актуална автобиография (CV). Представянето на надлежно попълнена ДИ е необходимо условие за допустимост за назначаване като член в лично качество. Оценката за конфликт на интереси се извършва в съответствие с хоризонталните правила на Комисията за експертните групи („хоризонтални правила“) (6).
   3.   За назначаването на членове от организациите, изброени в член 4, параграф 2, букви б) и в), се изисква регистрация в регистъра за прозрачност.
   4.   Членовете, изброени в член 4, параграф 2, букви б)—г), се назначават от генералния директор на ГД „Здравеопазване и безопасност на храните“ измежду кандидати, притежаващи необходимата компетентност в посочените в член 2 области и отговорили на покана за представяне на кандидатури.
   5.   Членовете се назначават до 31 декември 2019 г. Те остават на поста си до изтичане на мандата. Техният мандат може да бъде подновен.
   6.   Що се отнася до членовете, изброени в член 4, параграф 2, буква г), генералният директор на ГД „Здравеопазване и безопасност на храните“ назначава заместници при същите условия като за редовните, за да могат автоматично да заместват членовете, които отсъстват или са възпрепятствани да вземат участие в работата. Освен това с тяхно съгласие генералният директор съставя списък с подходящи кандидати, от който могат да се назначават заместници на членовете.
   Член 6
   Председател
   Платформата се председателства от генералния директор на генерална дирекция „Здравеопазване и безопасност на храните“ или негов/неин представител.
   Член 7
   Функциониране
   1.   Платформата действа по искане на председателя в съответствие с хоризонталните правила.
   2.   По принцип Платформата заседава най-малко два пъти в годината в сграда на Комисията и когато Комисията счете, че е необходимо да се проведе заседание.
   3.   Службите на Комисията осигуряват секретарските услуги. Длъжностни лица на Комисията от други служби, които проявяват интерес към работата на Платформата, могат да участват в заседанията на Платформата и на нейните подгрупи.
   4.   Със съгласието на председателя Платформата може, с обикновено мнозинство на своите членове, да реши обсъжданията ѝ да бъдат открити.
   5.   Протоколът от обсъжданията по всяка точка от дневния ред и заключенията от разискванията са съдържателни и пълни. Протоколът се изготвя от секретариата под отговорността на председателя.
   6.   Платформата приема доклади или заключения с консенсус. В случаите на гласуване резултатът от него се решава с обикновено мнозинство от членовете. Членовете, които са гласували против, имат право да разполагат с документ, в който са обобщени мотивите за позицията им, приложен към съответния доклад или съответното заключение.
   Член 8
   Подгрупи
   1.   Генералният директор на ГД „Здравеопазване и безопасност на храните“ може да създава подгрупи за проучване по конкретни въпроси въз основа на задание, определено от Комисията. Подгрупите извършват дейността си при спазване на хоризонталните правила и докладват за работата си на Платформата. Те се разпускат веднага след изпълнението на възложения им мандат.
   2.   Членовете на подгрупи, които не са членове на Платформата, се избират чрез публична покана за представяне на кандидатури в съответствие с член 5 и хоризонталните правила (7).
   Член 9
   Поканени експерти
   Председателят може да покани експерти с тесни експертни познания по въпрос от дневния ред, които да участват ad hoc в работата на Платформата или подгрупите.
   Член 10
   Наблюдатели
   1.   На физически лица, организации и публични субекти може да се предостави статут на наблюдател в съответствие с хоризонталните правила чрез пряка покана или с покана за представяне на кандидатури.
   2.   Организациите или публичните субекти, определени за наблюдатели, посочват свои представители.
   3.   Председателят може да разреши на наблюдателите и техните представители да участват в разискванията на Платформата и да предоставят експертен опит. Те обаче нямат право на глас и не участват в подготвянето на доклади или заключения на Платформата.
   4.   Наблюдателите в Платформата не могат да бъдат повече от петима.
   Член 11
   Процедурен правилник
   По предложение на председателя и с неговото съгласие и в съответствие с хоризонталните правила членовете на Платформата приемат с обикновено мнозинство свой процедурен правилник въз основа на стандартния процедурен правилник за експертните групи.
   Член 12
   Професионална тайна и работа с класифицирана информация
   Членовете на Платформата, техните представители и поканените експерти и наблюдателите са обвързани със задължението за опазване на професионална тайна, което по силата на Договорите и правилата за тяхното прилагане се прилага по отношение на всички членове на институциите и техните служители, а така също и с правилата на Комисията относно сигурността по отношение защитата на класифицираната информация на Съюза, предвидени в решения (ЕС, Евратом) 2015/443 (8) и (ЕС, Евратом) 2015/444 (9) на Комисията. Ако те не спазват тези задължения, Комисията може да предприеме всякакви подходящи мерки.
   Член 13
   Отношения с Европейския парламент
   Европейският парламент следва да бъде редовно информиран за работата на Платформата. По искане на Европейския парламент и в съответствие с условията, установени в рамковото споразумение за отношенията между Европейския парламент и Европейската комисия (10), Комисията може да отправи покана към Парламента да изпрати експерти, които да присъстват на заседанията.
   Член 14
   Прозрачност
   1.   Платформата и нейните подгрупи се регистрират в Регистъра на експертните групи.
   2.   Що се отнася до състава на групата, в Регистъра на експертните групи се публикуват следните данни:

               а)

               имената на лицата, назначени в лично качество;

               б)

               имената на членуващите организации; оповестява се представляваният интерес;

               в)

               имената на други публични субекти;

               г)

               имената на наблюдателите.

         3.   До всички съответни документи, включително дневния ред, протоколите и представените от участниците материали, се предоставя достъп чрез публикуването им в Регистъра на експертните групи или чрез връзка от Регистъра към специален уебсайт, на който може да се намери информацията. Достъпът до тези специални уебсайтове не е обвързан с изискване за регистриране на потребителите или с някакво друго ограничение. По-специално дневният ред и други съответни свързани с работата документи се публикуват своевременно преди заседанието, а протоколите се публикуват своевременно след заседанието. Изключения от публикуването се предвиждат само в случаите, при които се смята, че оповестяването на даден документ би засегнало защитата на обществен или частен интерес съгласно член 4 от Регламент (ЕО) № 1049/2001 на Европейския парламент и на Съвета (11).
   Член 15
   Разходи за заседанията
   1.   Участниците в дейностите на Платформата и на подгрупите не получават възнаграждение за услугите, които предоставят.
   2.   Пътните и дневните разходи на участниците в дейностите на Платформата и подгрупите се възстановяват от Комисията. Възстановяването се извършва в съответствие с действащите в Комисията разпоредби и в рамките на наличните бюджетни кредити, отпуснати на службите на Комисията в рамките на годишната процедура за разпределение на ресурсите.
   Член 16
   Приложимост
   Настоящото решение се прилага до 31 декември 2019 г.

      Съставено в Брюксел на 24 януари 2017 година.

            За Комисията

         Vytenis ANDRIUKAITIS

            Член на Комисията

      (1)  Експертна група за хуманно отношение към животните E02668.

      (2)  Резолюция на Европейския парламент относно нова стратегия за хуманно отношение към животните за периода 2016 — 2020 г. от 24 ноември 2015 г. (2015/2957 (RSP).

      (3)  3464-то заседание на Съвета по селско стопанство и рибарство, 17 май 2016 г.

      (4)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (5)  Например Световната организация по здравеопазване на животните (OIE), Организацията на ООН за прехрана и земеделие (FAO)

      (6)  Решение на Комисията от 30.5.2016 г. за установяване на хоризонтални правила относно създаването и функционирането на експертни групи на Комисията.

      (7)  Вж. член 10 и член 14, параграф 2 от хоризонталните правила.

      (8)  ОВ L 72, 17.3.2015 г., стр. 41.

      (9)  ОВ L 72, 17.3.2015 г., стр. 53.

      (10)  ОВ L 304, 20.11.2010 г., стр. 47.

      (11)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145 31.5.2001 г., стр. 43).


title: 2011/652/ЕС: Решение на Европейския парламент и на Съвета от 27 септември 2011 година за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/007 AT/Steiermark и Niederösterreich от Австрия)

text:
               7.10.2011

               BG

               Официален вестник на Европейския съюз

               L 263/9

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 27 септември 2011 година
   за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/007 AT/Steiermark и Niederösterreich от Австрия)
   (2011/652/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (наричан по-нататък „ЕФПГ“) е създаден с цел да се предоставя допълнителна подкрепа на работниците, съкратени в резултат на значими структурни промени в моделите на световната търговия поради глобализацията, и да ги подпомага при повторното им интегриране на пазара на труда.

               (2)

               Обхватът на ЕФПГ беше разширен за подадените след 1 май 2009 г. заявления, за да се включи подкрепа за работниците, чието съкращаване е пряк резултат от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на ЕФПГ в рамките на годишния таван от 500 милиона евро.

               (4)

               На 9 март 2010 г. Австрия подаде заявление за мобилизиране на средства от ЕФПГ във връзка със съкращения в 54 предприятия с предмет на дейност в обхвата на разделение 24 от NACE Revision 2 („Производство на основни метали“) в граничещите региони Steiermark (Щирия, AT22) и Niederösterreich (Долна Австрия, AT12) в Австрия и добави към него допълнителна информация до 27 януари 2011 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 8 284 908 EUR.

               (5)

               С оглед на горното, ЕФПГ следва да бъде мобилизиран за предоставяне на финансово участие по заявлението, подадено от Австрия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година се мобилизират средства от Европейския фонд за приспособяване към глобализацията (ЕФПГ) за осигуряването на 8 284 908 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 27 септември 2011 година.

            За Европейския парламент

            Председател

         J. BUZEK

            За Съвета

            Председател

         M. DOWGIELEWICZ

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр.1.


title: Решение 2014/821/ОВППС на Съвета от 4 ноември 2014 година за подписване и сключване на споразумение между Европейския съюз и Украйна относно статуса на консултативната мисия на Европейския съюз за реформа в сектора на гражданската сигурност в Украйна (EUAM Ukraine)

text:
               21.11.2014

               BG

               Официален вестник на Европейския съюз

               L 334/1

         РЕШЕНИЕ 2014/821/ОВППС НА СЪВЕТА
   от 4 ноември 2014 година
   за подписване и сключване на споразумение между Европейския съюз и Украйна относно статуса на консултативната мисия на Европейския съюз за реформа в сектора на гражданската сигурност в Украйна (EUAM Ukraine)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него във връзка с член 218, параграфи 5 и 6 от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 юли 2014 г. Съветът прие Решение 2014/486/ОВППС (1).

               (2)

               На същата датата Съветът прие решение, с което разреши започването на преговори с Украйна с цел сключване на споразумение между Европейския съюз и Украйна относно статуса на мисията на Европейския съюз по линия на общата политика за сигурност и отбрана (ОПСО) в Украйна.

               (3)

               Договорено е споразумение между Съюза и Украйна относно статуса на консултативната мисия на Европейския съюз за реформа в сектора на гражданската сигурност в Украйна (EUAM Ukraine) (наричано по-долу „споразумението“).

               (4)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Украйна относно статуса на консултативната мисия на Европейския съюз за реформа в сектора на гражданската сигурност в Украйна (EUAM Ukraine) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) споразумението, за да бъде обвързан Съюзът.
   Член 3
   Настоящото решение влиза в сила в деня на приемането му.

      Съставено в Брюксел на 4 ноември 2014 година.

            За Съвета

            Председател

         S. GOZI

      (1)  Решение 2014/486/ОВППС на Съвета от 22 юли 2014 г. относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (ОВ L 217, 23.7.2014 г., стр. 42).